**Rámcová dohoda**

uzavretá v zmysle § 269 ods. 2 zákona č. 513/ 1991 Zb. Obchodného zákonníka v platnom znení a v zmysle § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení

**(ďalej len „zmluva“)**

# Zmluvné strany:

Poskytovateľ:

Sídlo:

IČO:

DIČ:

IČ DPH:

Bankové spojenie:

IBAN:

e-mail:

(ďalej len „poskytovateľ“)

a

Objednávateľ: **Štátny ústav pre kontrolu liečiv**

Sídlo: Kvetná 11, 825 08 Bratislava 26

IČO: 00165221

DIČ: 2020857036

Zastúpený: PharmDr. Peter Potúček, PhD., MSc. riaditeľ

Bankové spojenie: Štátna pokladnica, Radlinského 32, 810 05 Bratislava, Slovensko

Číslo účtu: SK78 8180 0000 0070 0013 3657

(ďalej len „objednávateľ“)

# Predmet zmluvy

* 1. Predmetom podľa tejto zmluvy je dodanie a výmena poškodených kobercov a linolea (ďalej len pokládka podlahovej krytiny) v kancelárskych priestoroch nachádzajúcich sa v budove objednávateľa na Kvetnej ulici č. 11 v Bratislave, podľa plánovaného harmonogramu prác vrátane všetkých súvisiacich prác v nasledovnom maximálnom rozsahu:
* príprava miestnosti – vyprázdnenie miestností (vysťahovanie nábytku)
* strhnutie pôvodnej podlahovej krytiny, likvidácia – 435 m2
* príprava podkladu brúsenie, vysávanie podkladu – 435 m2
* vyspravenie podkladu max do 30% plochy – 131 m2
* vysokozáťažové kobercové štvorce – 475 m2
* pokládka kobercových štvorcov vrátane soklovej lišty – 435 m2
* ukončenie prác - umiestnenie nábytku späť do miestností

# Povinnosti poskytovateľa

* 1. Poskytovateľ sa zaväzuje realizovať práce uvedené v tejto zmluve na základe maximálne štyroch čiastkových objednávok.
  2. Poskytovateľ berie na vedomie, že plánovaný objem požadovaných prác môže objednávateľ znížiť v závislosti od aktuálnej situácie súvisiacej so zmenou pridelenými finančnými prostriedkami v rozpočte objednávateľa určených na tento účel
  3. Poskytovateľ sa zaväzuje vykonať práce na základe doručenej objednávky najneskôr do troch týždňov od začatia realizácie, v ktorej bude uvedené najmä:

1. označenie miestností v ktorých sa bude realizovať výmena podlahových krytín,
2. rozlohu priestorov v m2
3. požiadavku na podlahovú krytinu (koberec)
4. dátum požadovaného začatia realizácie prác.
   1. Poskytovateľ sa zaväzuje vykonávať práce uvedené v prílohe č. 2 prostredníctvom svojich zamestnancov včas, odborne, starostlivo a hospodárne.
   2. Poskytovateľ sa zaväzuje, že všetci jeho zamestnanci budú počas vykonávania prác dodržiavať povinnosti vyplývajúce zo všeobecne záväzných právnych predpisov, protipožiarnych a bezpečnostných.
   3. V prípade nespokojnosti objednávateľa s kvalitou vykonaných prác počas ich realizácie a v prípade porušenia povinností uvedených v tomto článku sa poskytovateľ zaväzuje na žiadosť objednávateľa vykonať nápravu.
   4. Poskytovateľ sa zaväzuje bezodkladne na pokyn objednávateľa odstrániť všetky nedostatky v kvalite alebo v rozsahu plnenia pri pokládke podlahových krytín a bezodkladne riešiť oprávnené požiadavky objednávateľa. V prípade ak ani na opakovanú písomnú výzvu objednávateľa tak neurobí, môže objednávateľ okamžite od zmluvy odstúpiť. Právo na náhradu škody tým nevzniká.

# Povinnosti objednávateľa

* 1. Objednávateľ sa zaväzuje bezplatne poskytnúť poskytovateľovi priestor potrebný na uskladnenie materiálu a náradia potrebného k vykonaniu požadovaných prác.
  2. Objednávateľ sa zaväzuje bezplatne poskytnúť zhotoviteľovi teplú a studenú vodu a elektrickú energiu potrebnú k vykonaniu prác podľa tejto zmluvy.
  3. Objednávateľ zabezpečí, aby boli zamestnancom poskytovateľa priestory určené na výmenu podlahovej krytiny k výkonu uvedených prác sprístupnené.
  4. Objednávateľ bude doručovať poskytovateľovi čiastkové objednávky prostredníctvom e-mailu.
  5. Objednávateľ sa zaväzuje potvrdiť prevzatie dodaných prác podpisom osoby oprávnenej za neho konať na súpise vykonaných prác, ktorý predloží poskytovateľ pri odovzdávaní prác. Podpisom súpisu vykonaných prác sa prevedené práce považujú za prevzaté.
  6. Objednávateľ je oprávnený odmietnuť prevzatie vykonaných prác v prípade, že dodané práce nezodpovedajú požadovanej kvalite, alebo sa nezhodujú s jeho objednávkou.

# Výsledok verejného obstarávania

* 1. Táto zmluva sa uzatvára na základe výsledku verejného obstarávania zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ použil postup verejného obstarávania – zadávania zákaziek s nízkymi hodnotami podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Podkladom pre uzatvorenie tejto zmluvy je cenová ponuka poskytovateľa doručená objednávateľovi na základe výzvy na predkladanie ponúk.

# Cenník vykonaných prác a platobné podmienky

* 1. Cena za poskytnutie požadovaných prác súvisiacich s pokládkou podlahových krytín je dohodnutá zmluvnými stranami v zmysle zákona č. 18/1996 Z. z. o cenách v znení neskorších predpisov, podľa cenovej ponuky, ktorú poskytovateľ predložil v rámci verejného obstarávania.
  2. Ceny dohodnutých prác:

|  |  |  |  |  |  |
| --- | --- | --- | --- | --- | --- |
| **PČ** | **Výmena podlahovej krytiny -pokládka kobercov a linolea** | **m.j.** | **množstvo** | **Cena za jednotu v EUR bez DPH** | **Celková cena za položku v EUR bez DPH** |
| 1. | Strhnutie pôvodnej podlahovej krytiny, likvidácia | m2 | 435 |  |  |
| 2. | Príprava podkladu brúsenie, vysávanie podkladu | m2 | 435 |  |  |
| 3. | Vyspravenie podkladu max do 30% plochy | m2 | 131 |  |  |
| 4. | Vysokozáťažové kobercové štvorce | m2 | 475 |  |  |
| 5. | Pokládka kobercových štvorcov vrátane soklovej lišty | m2 | 435 |  |  |
| 6. | Sťahovanie vyprázdneného nábytku | jv | 1 |  |  |
| 7. | Manipulácia a presun materiálu | jv | 1 |  |  |
| **Celková cena v EUR bez DPH** | | | | |  |
| **DPH 20%** | | | | |  |
| **Celková cena v EUR s DPH** | | | | |  |

* 1. Objem finančných prostriedkov, t. j. cena objednaných a vyfakturovaných prác počas doby trvania tejto zmluvy nesmie presiahnuť sumu ............ eur s DPH.
  2. Zmluvné strany sa dohodli, že cenu za vykonané práce poskytovateľ vyúčtuje objednávateľovi faktúrou. Poskytovateľ vystaví faktúru ku každej objednávke za vykonané práce najneskôr do piateho pracovného dňa v mesiaci nasledujúceho po dni poskytnutí služby so splatnosťou faktúry 30 kalendárnych dní odo dňa doručenia faktúry do podateľne objednávateľa.
  3. Poskytovateľ je oprávnený fakturovať len za skutočne vykonané práce.
  4. Poskytovateľ nie je oprávnený požadovať od objednávateľa žiadne zálohové platby ani iné platby za poskytnutie služby vopred.

# Zodpovednosť za vady a záruka

* 1. Poskytovateľ sa zaväzuje Objednávateľovi dodať požadované práce na základe objednávky v čas, v  požadovanom množstve a v kvalite v súlade s touto zmluvou.
  2. Poskytovateľ sa zaväzuje realizovať výmenu podlahových krytín podľa zodpovedajúcich príslušných technickým noriem a pri výmene podlahových krytím používať iba taký materiál, ktorý zodpovedá hygienickým kritériám a je zdravotne neškodný.
  3. Nebezpečenstvo škody na vykonaných prácach prechádza na Objednávateľa momentom prevzatia prác od Poskytovateľa .
  4. Poskytovateľ zodpovedá za všetky vady vykonaných prác v čase jeho odovzdania objednávateľovi a počas záručnej doby. Vady vykonaných prác (napr. viditeľné spoje, chýbajúce alebo krivo nalepené soklové lišty) reklamuje Objednávateľ ihneď ako ich zistí, bez zbytočného odkladu.
  5. Poskytovateľ je povinný do 10 dní odo dňa prijatia reklamácie doručiť písomne svoje stanovisko Objednávateľovi. V prípade, že reklamácia je oprávnená, má Objednávateľ nárok na odstránenie zistených vád bezodplatne v čo najkratšom možnom termíne.
  6. Poskytovateľ poskytuje na prevedené práce záruku v dĺžke 12 mesiacov odo dňa protokolárneho odovzdania vykonaných prác.

# Platnosť zmluvy

* 1. Zmluvné strany sa dohodli, že túto zmluvu uzatvárajú na obdobie 12 mesiacov odo dňa nadobudnutia účinnosti alebo do vyčerpania finančného limitu  stanoveného v bode 6.3 podľa toho, ktorá z týchto skutočností nastane skôr. Objednávateľ nie je povinný vyčerpať celkový stanovený finančný limit, ktorý bol na predmet zákazky určený.
  2. Táto zmluva nadobúda platnosť dňom jej podpisu štatutárnymi orgánmi obidvoch zmluvných strán. Účinnosť táto zmluva nadobúda v deň po jej zverejnení v Centrálnom registri zmlúv, vedeným Úradom vlády SR v súlade so zákonom č. 546/2010 Z. z.

# Ukončenie zmluvného vzťahu

* 1. Zmluvu možno ukončiť:
     1. uplynutím doby platnosti zmluvy alebo vyčerpaním finančného limitu,
     2. vzájomnou písomnou dohodou zmluvných strán k určenému dňu,
     3. písomnou výpoveďou ktorejkoľvek zo zmluvných strán po preukázateľnom porušení zmluvných podmienok druhej zmluvnej strany, pričom výpovedná lehota je jeden mesiac a začína plynúť od prvého dňa mesiaca nasledujúceho po doručení výpovede,
     4. písomnou výpoveďou ktorejkoľvek zo zmluvných strán bez uvedenia dôvodu, pričom výpovedná lehota je dva mesiace a začína plynúť od prvého dňa mesiaca nasledujúceho po doručení výpovede.
  2. Ukončenie tejto zmluvy ktoroukoľvek zo zmluvných strán nemá vplyv na finančné vysporiadanie za už poskytnuté plnenie.

# Postúpenie pohľadávok

* 1. Zmluvné strany sa dohodli, že poskytovateľ nie je oprávnený postúpiť pohľadávku voči objednávateľovi podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho písomného súhlasu objednávateľa. Právny úkon, ktorým by došlo k postúpeniu pohľadávky poskytovateľa v rozpore s touto dohodou je podľa § 39 Občianskeho zákonníka neplatný.
  2. Akýkoľvek súhlas objednávateľa s postúpením pohľadávok je platný iba v prípade, ak bol udelený predchádzajúci súhlas Ministerstva zdravotníctva SR.

# Protikorupčná doložka

11.1.Zmluvné strany, ktoré sa výhradne pre účely tohto článku budú ďalej označovať ako „Odberateľ“ a „Dodávateľ“ sa zaväzujú v rámci zmluvného vzťahu založeného touto zmluvou dodržiavať a presadzovať platné právne normy zakazujúce korupciu.

11.2.  Zmluvné strany sa zaväzujú a súhlasia s tým, že v prípade, ak konanie Odberateľa, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Zmluvy a súčasne dôvodom na okamžité odstúpenie Dodávateľa od Zmluvy, pričom Odberateľ je povinný nahradiť Dodávateľovi všetku škodu, ktorá mu v dôsledku takéhoto konania alebo v súvislosti s odstúpením od Zmluvy vznikla.“

# XII. Záverečné ustanovenia

12.1. Zmluvné strany v súlade s prejavom svojej slobodnej vôle prehlasujú, že obsah zmluvy vzájomne dohodli, so znením tejto zmluvy súhlasia, čo potvrdzujú svojimi podpismi.

12.2. Meniť a dopĺňať obsah tejto zmluvy je možné len formou písomných a číslovaných dodatkov, ktoré budú neoddeliteľnou súčasťou tejto zmluvy, ktoré budú platné, ak budú riadne potvrdené a podpísané štatutárnymi zástupcami oboch zmluvných strán a nebudú v rozpore s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

12.3. Zmluva je vyhotovená v štyroch vyhotoveniach, z ktorých dve obdrží poskytovateľ a dve objednávateľ.

12.4. Právne vzťahy výslovne neupravené touto zmluvou sa riadia príslušnými ustanoveniami Obchodného zákonníka a príslušnými všeobecne záväznými právnymi predpismi.

V Bratislave dňa: ........................ V Bratislave dňa: ........................

Za poskytovateľa: Za objednávateľa:

...................................... ...........................................................

PharmDr. Peter Potúček, PhD., MSc.

Riaditeľ

|  |  |  |  |  |  |
| --- | --- | --- | --- | --- | --- |
| **Zoznam kancelárií – výmena podlahových krytín ( koberce )** | | | | | |
|  | | |  | | |
| **pokládla kobercov na 1. poschodí v prístavbe** | | | | | |
| **P.č.** | **Číslo miestnosti** | **Názov miestnosti** | **Plocha miestnosti m2** | | |
| **1.** | 2.04 | zasadačka (slza) | 48,71 | | |
| **2.** | 2.08 | chodba | 15,69 | | |
| **3.** | 2.09 | kancelária | 15,42 | | |
| **4.** | 2.10 | kancelária | 15,42 | | |
| **5.** | 2.13 | kancelária | 16,56 | | |
| **6.** | 2.14 | kancelária | 31,82 | | |
| **7.** | 2.17 | kancelária | 15,48 | | |
| **8.** | 2.18 | kancelária | 32 | | |
| **9.** | 2.19 | kancelária | 31,04 | | |
| **10.** | 2.21 | kancelária | 16,22 | | |
| **11.** | 2.22 | kancelária | 15,42 | | |
| **12.** | 2.23 | kancelária | 15,42 | | |
| **13.** | 2.24 | kancelária | 15,42 | | |
| **14.** | 2.25 | kancelária | 14,36 | | |
| **15.** | 2.26 | kancelária | 15,38 | | |
| **16.** | 2.27 | kancelária | 14,4 | | |
| **17.** | 2.28 | chodba | 55,56 | | |
| **18.** | 101s | kancelária | 19,05 | | |
| **19.** | 102s | kancelária | 31,20 | | |
| **Celková plocha v m2** | | | **435** | | |
|  |  |  | |  |  |

Príloha č. 1

Príloha č. 2

**Špecifikácia požadovaných prác a technické požiadavky podlahových krytín**

Výmena podlahových krytím v priestoroch administratívnej budove objednávateľa musí byť realizovaná pri dodržaní platných STN noriem, technologických postupov, všeobecne záväzných technických požiadaviek, platných právnych, prevádzkových a bezpečnostných predpisov. Všetky materiály a technológie použité v procese realizácie musia byť platne certifikované, resp. musia byť v súlade so zákonom č. 264/1999 z. z. o technických požiadavkách na výrobky a o posudzovaní zhody a o zmene a doplnení niektorých zákonov. Poskytovateľ počas realizácie predmetu zmluvy zabezpečí čistotu a poriadok na pracovisku, na vlastné náklady odstráni odpady, ktoré sú výsledkom jeho činností pri realizácii prác.

Rozsah požadovaných prác:

* príprava miestnosti – vyprázdnenie miestností (vysťahovanie nábytku)
* strhnutie pôvodnej podlahovej krytiny, likvidácia – 435 m2
* príprava podkladu brúsenie, vysávanie podkladu – 435 m2
* vyspravenie podkladu max do 30% plochy – 131 m2
* vysokozáťažové kobercové štvorce – 475 m2
* pokládka kobercových štvorcov vrátane soklovej lišty – 435 m2
* ukončenie prác - umiestnenie nábytku späť do miestností
* odvoz a likvidácia vzniknutého odpadu z objektu objednávateľa
* manipulácia a presun materiálu

Minimálne požiadavky na podlahové krytiny:

* záťažové kobercové štvorce:
* váha vlasu: 550g/m2
* celková hmotnosť: 4100 g/m2
* počet vpichov: 1580 ks/dm2
* celková hrúbka vlasu: 5,5 mm
* výška vlasu :2,7 mm
* vzhľad: uzlík
* zloženie vlákna: BCFPA6 a Econyl® alebo ekvivalent
* trieda záťaže: 33
* rozmer štvorca: 50 x 50 cm
* vhodné pre kolieskové stoličky
* farebné prevedenie – výber na základe poskytnutého vzorkovníka